IMISLab/GreekWikipedia huggingface dataset:
Ανδρομάχη Πιερίας

Η Ανδρομάχη είναι οικισμός της Κατερίνης. Υπάγεται διοικητικά στη Δημοτική Κοινότητα Κατερίνης του ομώνυμου Δήμου. Απέχει 2,7 χιλιόμετρα από το κέντρο της Κατερίνης. Το χωριό αποτελείται από ένα μωσαϊκό ανθρώπων όπως Πόντιοι, Βλάχοι (από τον Κοκκινοπηλό, Άγιο Δημήτριο και το Λιβάδι Ελασσόνας), ντόπιοι και διάφορες ομάδες εργαζομένων όπως οικοδόμοι. Τα τελευταία χρόνια έχουν εγκατασταθεί στην περιοχή αρκετοί μετανάστες από νησιά όπως η Εύβοια και η Κρήτη. Κύρια ασχολία είναι η καλλιέργεια καπνού. Στην περιοχή της Ανδρομάχης γίνεται κάθε Σεπτέμβριο η εμποροπανήγυρη της Κατερίνης.

 Στην Ανδρομάχη υπάρχει μονοθέσιο νηπιαγωγείο, 6/Θ Δημοτικό Σχολείο (στο οποίο φοιτούν και παιδιά από τη Νεοκαισάρεια), ενώ τα κοινοτικά καταστήματα βρίσκονται στο Σβορώνο, όπου και το αγροτικό ιατρείο. Η απόσταση του οικισμού από την Κατερίνη είναι μόλις 2 χιλιόμετρα. Το στρατόπεδο της Ανδρομάχης έχει παραχωρηθεί στο Δήμο Κατερίνης. Ο κεντρικός ναός είναι αυτός του Κοσμά του Αιτωλού. Υπάρχουν επίσης εξωκλήσια, όπως ο Άγιος Νικόλαος και ο Άγιος Γεώργιος. Ο πολιτιστικός σύλλογος «Η Ανδρομάχη» έχει και γυμναστικό αθλητικό μορφωτικό σύλλογο, με την ονομασία Ελπίς Ανδρομάχης. Στο ποδόσφαιρο, η Ελπίς αγωνίζεται στην Β' ερασιτεχνική κατηγορία για τη σεζόν 2021-2022 του τοπικού πρωταθλήματος της Ε.Π.Σ. Πιερίας ενώ παράλληλα στον σύλλογο λειτουργούν και τμήματα υποδομής. Προπονητής του ανδρικού ποδοσφαιρικού τμήματος είναι ο Θάνος Τζήμας. Το 2007 ολοκληρώθηκε η ασφαλτόστρωση ολόκληρου του συνοικισμού. Στην περιοχή υπάρχουν παραδοσιακά καφενεία με παραδοσιακά προϊόντα. Η Ανδρομάχη ήταν τα χρόνια πριν από την απελευθέρωση τσιφλίκι και την είχε στην ιδιοκτησία του ο κτηματίας Τσιγκάρας. Ο τελευταίος αποφάσισε να πουλήσει το τσιφλίκι στις Εργατικές Κατοικίες. Η μητέρα του ονομαζόταν Ανδρομάχη και έτσι δόθηκε η ονομασία και στο χωριό. Οι Γερμανοί, στην περίοδο της Κατοχής, χρησιμοποίησαν την Ανδρομάχη για τόπο εκτελέσεων (υπήρξε έδρα τους). Σε δύο φάσεις, τον Αύγουστο του 1943 και το Νοέμβριο του ιδίου έτους, εκτελέστηκαν 42 άτομα. Το 1960 ολοκληρώθηκε η κατασκευή των Εργατικών Κατοικιών, οι οποίες περιήλθαν στο Δημόσιο. Η Ανδρομάχη ανήκε κατά το ήμισυ στο Σβορώνο και κατά το ήμισυ στην Κατερίνη. Όντας Κοινότητα μέχρι το 1998, εντάχθηκε με το Νόμο Καποδίστρια στο Δήμο Κατερίνης και εν συνεχεία στο διευρυμένο Δήμο Κατερίνης, σύμφωνα με το Πρόγραμμα Καλλικράτης. Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Simulink

Το Simulink είναι ένα περιβάλλον γραφικού προγραμματισμού, βασισμένο στην γλώσσα προγραμματισμού MATLAB. Χρησιμοποιείται για τη μοντελοποίηση, την προσομοίωση και την ανάλυση πληθώρας δυναμικών συστημάτων και εφαρμογών. Η βασική του διεπιφάνεια αποτελείται από ενα χώρο γραφικής απεικόνισης συστημάτων μέσω μεμονωμένων blocks, τα οποία εισάγονται με μια drag and drop διαδικασία από ενσωματωμένες βιβλιοθήκες. Επικοινωνεί πλήρως και αμφίδρομα με την MATLAB και τις υπόλοιπες εφαρμογές της. Παρέχεται, δηλαδή, η δυνατότητα αποστολής δεδομένων και εκτέλεσης κώδικα MATLAB μέσω του Simulink, ενώ αντίθετα μοντέλα αυτού μπορούν να δημιουργηθούν προγραμματίζοντάς τα στην MATLAB. Το Simulink χρησιμοποιείται ευρέως σε εφαρμογές αυτομάτου ελέγχου και ψηφιακής επεξεργασίας σήματος.

 Πολλά προϊόντα υλικού(hardware) και λογισμικού(software), τόσο από την Mathworks όσο και από τρίτους, μπορούν να χρησιμοποιηθούν και να αξιοποιηθούν μέσω Simulink. Για παράδειγμα, το Stateflow επεκτείνει τις δυνατότητες του Simulink παρέχοντας την δυνατότητα ανάπτυξης διαγραμμάτων ροής και μηχανών πεπερασμένων καταστάσεων. Μέσω του Simulink Coder, το Simulink μπορεί να μετατρέψει ένα μοντέλο σε πηγαίο κώδικα γραμμένο σε C, κάτι που είναι χρήσιμο σε εφαρμογές πραγματικού χρόνου. Η ποιότητα στην αυτοματοποιημένη ανάπτυξη κώδικα αυξάνεται συνεχώς και πλέον το συγκεκριμένο εργαλείο χρησιμοποιείται συχνά από την βιομηχανία. Επιπλέον ο κώδικας είναι τόσο αποτελεσματικός που μπορεί να χρησιμοποιηθεί και σε ενσωματωμένα συστήματα. Το Simulink Real Time, μαζί με x86-based συστήματα πραγματικού χρόνου, είναι ένα περιβάλλον για την προσομοίωση και τον έλεγχο Simulink και Stateflow μοντέλων σε πραγματικό χρόνο, πάνω στο φυσικό σύστημα. Όταν χρησιμοποιούνται μαζί με την ενσωματωμένη εφαρμογή HDL Coder, το Simulink και το Stateflow μπορούν να δημιουργήσουν αυτόματα VHDL και Verilog κώδικα. Γενικά κάθε είδους προσομοίωση μπορεί να πραγματοποιηθεί στο λογισμικό και μάλιστα όλα είναι παραμετροποιήσιμα. Σημαντικά μεγάλος αριθμός blocks είναι διαθέσιμα μέσω του Simulink Library Browser αλλά δίνεται η δυνατότητα δημιουργίας νέων blocks εξ'ολοκλήρου από τον χρήστη. Από την έκδοση R2019a της Matlab και έπειτα, υπάρχει ένα πρόσθετο,το Simulink Onramp, το οποίο αποτελεί μια διαδραστική εισαγωγή στο λογισμικό Simulink.Το πρόσθετο υποστηρίζεται και στην έκδοση R2018b, στην οποία όμως ο χρήστης πρέπει να το εγκαταστήσει μόνος του μέσω των File Exchange και Add-on manager. MathWorks MATLAB LABVIEW Spice
Γλιμεπιρίδη

Η γλιμεπιρίδη (glimepiride, αρχική επωνυμία Amaryl) είναι αντιδιαβητικό φάρμακο διαθέσιμο από του στόματος, μέσης και μακράς δράσης, το οποίο ανήκει στις σουλφονυλουρίες. Μερικές φορές είναι ταξινομημένη ως η πρώτη τρίτης γενιάς σουλφονυλουρία, και μερικές ως δεύτερης γενιάς.

 Η γλιμεπιρίδη ενδείκνυται για τη θεραπεία του σακχαρώδη διαβήτη τύπου 2 . Ο τρόπος δράσης της είναι η αύξηση της παραγωγής ινσουλίνης από το πάγκρεας. Δεν χρησιμοποιείται για το διαβήτη τύπου 1 , γιατί σε αυτήν την περίπτωση το πάγκρεας δεν μπορεί να παράγει ινσουλίνη. Η χρήση της αντενδείκνυται σε ασθενείς με υπερευαισθησία στη γλιμεπιρίδη ή άλλες σουλφονυλουρίες. Οι παρενέργειες από τη λήψη γλιμεπιρίδης περιλαμβάνουν γαστρεντερικές διαταραχές, περιστασιακές αλλεργικές αντιδράσεις, και σπάνια διαταραχές στην παραγωγή του αίματος όπως θρομβοπενία, λευκοπενία και αιμολυτική αναιμία. Κατά τις πρώτες εβδομάδες της θεραπείας, ο κίνδυνος της υπογλυκαιμίας μπορεί να αυξηθεί. Η κατανάλωση αλκοόλ και η έκθεση στο ηλιακό φως θα πρέπει να περιορίζεται, διότι μπορεί να επιδεινώσει τις παρενέργειες. Η γαστρεντερική απορρόφηση είναι πλήρης, χωρίς προσμείξεις από τα γεύματα. Σημαντική απορρόφηση μπορεί να συμβεί σε μία ώρα, και η διανομή σε όλο το σώμα, κατά 99.5% δεσμεύεται σε πρωτεΐνες του πλάσματος. Ο μεταβολισμός γίνεται με οξειδωτικό βιομετασχηματισμό ο οποίος είναι ηπατικός και πλήρης. Η απέκκριση στα ούρα είναι περίπου 65%, και το υπόλοιπο αποβάλλεται με τα κόπρανα. Όπως όλες οι σουλφονυλουρίες, η γλιμεπιρίδη μειώνει το σακχάρο στο αίμα διεγείροντας την απελευθέρωση ινσουλίνης από τα βήτα κύτταρα του παγκρέατος και προκαλώντας αυξημένη δραστηριότητα των ενδοκυττάριων υποδοχέων ινσουλίνης. Οι σουλφονυλουρίες δεύτερης γενιάς δεν έχουν όλες τους ίδιους κινδύνους υπογλυκαιμίας. Η γλιβενκλαμίδη για παράδειγμα σχετίζεται με την πρόκληση υπογλυκαιμίας σε ποσοστά 20 έως 30% ενώ η γλιμεπιρίδη από 2% έως 4% . Η γλιβενκλαμίδη, επίσης, παρεμβαίνει με κανονική ομοιοστατική καταστολή της έκκρισης ινσουλίνης σε αντίδραση στην υπογλυκαιμία, ενώ η γλιμεπιρίδη δεν το κάνει. Επίσης η γλιβενκλαμίδη μειώνει την έκκριση γλυκαγόνης σε αντίδραση στην υπογλυκαιμία, ενώ η γλιμεπιρίδη δεν το κάνει. Μη στεροειδή αντι-φλεγμονώδη φάρμακα (όπως τα σαλικυλικά), οι σουλφοναμίδες, η χλωραμφαινικόλη, το coumadin και η προβενεσίδη) μπορεί να ενισχύσουν την υπογλυκαιμική δράση της γλιμεπιρίδης. Οι θειαζίδες, άλλα διουρητικά, προϊόντα του θυρεοειδή, από του στόματος αντισυλληπτικά φάρμακα και η φαινυτοΐνη, τείνουν να παράγουν υπεργλυκαιμία. http://www.theodora.com/drugs/amaryl_tablets_sanofi_aventis.html https://web.archive.org/web/20081016073229/http://www.rxlist.com/cgi/generic/glimepiride.htm
Jurassic Park 3

Το Jurassic Park 3 (πρωτότυπος τίτλος: Jurasic Park III) είναι μια αμερικανική ταινία επιστημονικής φαντασίας (2001) και η τρίτη της σειράς Jurassic Park. Είναι η πρώτη ταινία της σειράς που δεν είναι ούτε σε σκηνοθεσία του Στίβεν Σπίλμπεργκ ούτε βασίζεται σε ένα βιβλίο του Μάικλ Κράιτον, αν και πολλές σκηνές στην ταινία λήφθηκαν από τα δύο βιβλία του Κράιτον, τα Jurassic Park και Ο Χαμένος Κόσμος.

 Η ταινία λαμβάνει χώρα στο Isla Sorna, το νησί από τη δεύτερη ταινία, μετά από ένα διαζύγιο ένα ζευγάρι απευθύνεται στον Δρ. Άλαν Γκραντ (που έχει παίξει και στην πρώτη ταινία) για να τους βοηθήσει να βρουν τον χαμένο τους γιο. Ο Γκραντ σταδιακά καταλαβαίνει πως δεν είναι το ίδιο νησί με αυτό που πήγε για πρώτη φορά. Επίσης διαπιστώνει πως η εταιρεία InGen (που έχει κλωνοποιήσει τους δεινόσαυρους) έχει δημιουργήσει είδη που κανένας δεν θα φανταζόταν. Σαμ Νιλ στο ρόλο του Άλαν Γκραντ Γουίλιαμ Μεΐσι στο ρόλο του Πώλ Κέρμπι Τέα Λεόνι στο ρόλο της Αμάντα Κέρμπι Αλεσσάντρο Νιβόλα στο ρόλο του Μπίλυ Μπρέναν Τρέβορ Μόργκαν στο ρόλο του Έρικ Κέρμπι Λόρα Ντερν στο ρόλο της Έλλη Σάττλερ Τζον Ντιλ στο ρόλο του Κούπερ Μπρους Γιανγκ στο ρόλο του Νας Μάικλ Τζέτερ στο ρόλο του Ουντέσκι Μαρκ Χαρέλικ στο ρόλο του Μπεν Χίλντεμπραντ Σάρα Ντανιέλ Μάντισον στο ρόλο της Σέριλ Λόγκαν Jurassic Park 3 στην IMDb Jurassic Park 3 στο Box Office Mojo
Σχετικές θέσεις γεωμετρικών σχημάτων

Στη γεωμετρία, κατηγοριοποιούμε τις σχετικές ή αμοιβαίες θέσεις δύο γεωμετρικών σχημάτων ανάλογα με συγκεκριμένα κριτήρια. Το πρωταρχικό κριτήριο είναι το πλήθος των κοινών σημείων τους σε κάθε θέση. Δευτερεύοντα κριτήρια βασίζονται συνήθως αφενός στην ποιότητα των κοινών σημείων (επαφές, τομές, ταυτίσεις…) και αφετέρου στη θέση των μη κοινών σημείων.

 Ας είναι Σ και Ρ δύο σχήματα με αδιάφορο πλήθος κοινών σημείων. Διακρίνουμε δύο σχετικές θέσεις τους με βάση τις εξής περιπτώσεις: Υπάρχει ευθεία (ή επίπεδο για τη χωρογεωμετρία), ανάμεσα στα Σ, Ρ, δηλαδή υπάρχει ευθεία ε τέτοια ώστε τα Σ και Ρ να βρίσκονται (ολόκληρα) σε διαφορετικά ημιεπίπεδα της ε. Δεν υπάρχει ευθεία ανάμεσα στα Σ, Ρ· στην περίπτωση αυτή μπορούμε (όχι αυστηρά) να χαρακτηρίσουμε το σύστημα των δύο σχημάτων ως «συναφές» ή «συνεκτικό».Η διάκριση σε σχετικές θέσεις μπορεί να περιληφθεί στα εξής τρία κριτήρια, τα οποία εφαρμόζονται διαδοχικά: Κριτήριο ποσότητας κοινών σημείων: Δύο σχετικές θέσεις των Σ και Ρ διαφέρουν, όταν το πλήθος των κοινών σημείων των Σ και Ρ διαφέρει από θέση σε θέση. Κριτήριο ποιότητας κοινών σημείων: Δύο σχετικές θέσεις των Σ και Ρ με το ίδιο πλήθος κοινών σημείων διαφέρουν, όταν τα κοινά σημεία των Σ και Ρ εμφανίζουν ποιοτικές διαφορές από θέση σε θέση. Κριτήριο «συνάφειας»: Δύο σχετικές θέσεις των Σ και Ρ με ίδιο πλήθος κοινών σημείων αντίστοιχης ποιότητας, διαφέρουν όταν το σύστημα των Σ και Ρ είναι «συναφές» στη μία θέση και μη «συναφές» στην άλλη. Ένα σημείο μπορεί να κείτεται πάνω σε μια ευθεία (ένα κοινό σημείο) κείτεται έξω από μια ευθεία (κανένα κοινό σημείο) Ένα σημείο μπορεί να κείτεται πάνω σε έναν κύκλο (ένα κοινό σημείο) κείτεται έξω από έναν κύκλο (κανένα κοινό σημείο, μη «συνάφεια») κείτεται μέσα σε έναν κύκλο (κανένα κοινό σημείο, «συνάφεια») Στην ευκλείδεια γεωμετρία δύο ευθείες μπορούν να ταυτίζονται (άπειρα κοινά σημεία) τέμνονται (ένα κοινό σημείο) είναι παράλληλες (κανένα κοινό σημείο και συνεπίπεδες) είναι ασύμβατες (κανένα κοινό σημείο ούτε συνεπίπεδες) Στην ευκλείδεια επιπεδομετρία, μία ευθεία μπορεί να κείτεται έξω από έναν κύκλο (κανένα κοινό σημείο) εφάπτεται σε έναν κύκλο (ένα κοινό σημείο) τέμνει έναν κύκλο (δύο κοινά σημεία)Κριτήριο για τη σχετική θέση ευθείας-κύκλου αποτελεί η απόσταση της ευθείας από τον κύκλο: αν είναι μεγαλύτερη από, ίση με ή μικρότερη από την ακτίνα τότε η ευθεία είναι εξωτερική, εφαπτόμενη ή τέμνουσα του κύκλου αντίστοιχα. Στα πλαίσια της ευκλείδειας επιπεδομετρίας, δύο κύκλοι μπορούν να ταυτίζονται (άπειρα κοινά σημεία) τέμνονται (δύο κοινά σημεία) εφάπτονται εξωτερικά (ένα κοινό σημείο, μη «συνάφεια») εφάπτονται εσωτερικά (ένα κοινό σημείο, «συνάφεια») κείτονται ο ένας έξω από τον άλλο (κανένα κοινό σημείο, μη «συνάφεια») κείτονται ο ένας μέσα στον άλλο (κανένα κοινό σημείο, «συνάφεια») Σχετικές θέσεις διανυσμάτων Αρχειοθετήθηκε 2007-09-30 στο Wayback Machine. από τον ιστότοπο PlanetMath (στα Αγγλικά).
Η Ψυχή ανοίγει το χρυσό κουτί της Αφροδίτης

Η Ψυχή ανοίγει το χρυσό κουτί της Αφροδίτης είναι έργο του ζωγράφου Τζον Γουίλιαμ Γουότερχαουζ εμπνευσμένο από το έργο «Η Ψυχή του Καλλιτέχνη» του έλληνα Νικολάου Γύζη. Είναι έργο αλληγορικό και, ίσως, απάντηση στο έργο του Γύζη.

 Το έργο εικονίζει μια νεανίδα καθιστή, με ένα κουτάκι στο χέρι. Θέλει οπωσδήποτε να δεί τι είναι μέσα. Η πεταλούδα Ψυχή στην αρχαία ελληνική μυθολογία είναι η προσωποποίηση της ανθρώπινης ψυχής, της τελευταίας πνοής του ετοιμοθάνατου, η εμψύχωση του ανθρώπινου πνεύματος. Ήταν πανέμορφη πριγκηποπούλα, στην ομορφιά ανώτερη της Αφροδίτης. Όλοι οι άνδρες της επικράτειας τη λαχταρούσαν. Πορώθηκε όμως από την αγάπη της στον Έρωτα, που από φθόνο της είχε στείλει η επισκιασμένη Αφροδίτη. Η Ψυχή μετά από έναν κυριολεκτικό κυκεώνα συγκυριών βρέθηκε μπροστά στην απεγνωσμένη αποστολή, να κατέβει στον κάτω κόσμο, και αφού επιστρέψει, σε ένα μικρό κουτάκι να φέρει στον κόσμο το βάλσαμο. Ο όρος όμως ήταν, να μην ανοίξει το κουτί για να δεί το περιεχόμενο. Η εικονιζόμενη Ψυχή είναι ίσως η απάντηση του Γουότερχαους, που από χιούμορ δείχνει την Ψυχή να υποκύπτει στην περιέργεια. Είναι άραγε δυνατό να τιμωρηθεί; https://web.archive.org/web/20160424145029/http://www.johnwilliamwaterhouse.com/pictures/psyche-golden-box-1903
Λαγόγυρος

Ο Λαγόγυρος (Spermophilus citellus - Σπερμόφιλος ο κίτελλος), αγλ. (European ground squirrel), είναι μικρό θηλαστικό (29 εκ.) με φουντωτή ουρά, είδος εδαφόβιου σκίουρου. Όπως όλοι οι σκίουροι, είναι μέλος των τρωκτικών.

 Τρέφεται με σπόρους (εξ ού και το όνομα του γένους: "Σπερμόφιλος" (σπέρμα~ (σπόρος) + φίλος), ρίζες, βλαστούς, φύλλα και ασπόνδυλα. Είναι ένα ημερόβιο ζώο που ζει σε αποικίες σε περιοχές με χαμηλό χορτάρι, χλοώδη αναχώματα ή καλλιέργειες. Φτιάχνει τη φωλιά του στο έδαφος σκάβοντας βαθιές στοές (λαγούμια) με πολλές εξόδους. Γεννά περί τα 6 μικρά τον χρόνο. Αποτελεί σημαντική τροφή για ορισμένα είδη αρπακτικών πουλιών. Οι αποικίες του είδους αποτελούνται συνήθως από αρκετά άτομα και διατηρούν "φρουρούς" που ενημερώνουν τα άλλα μέλη στη θέα ενός αρπακτικού ζώου για να επιστρέψουν στις κρύπτες τους. Ενδημεί σε όλη την Ανατολική Ευρώπη από τη νότια Ουκρανία, στην Μικρά Ασία, Αυστρία, Τσεχία, Σλοβακία, Ελλάδα, Ρουμανία, Βουλγαρία, Βόρεια Μακεδονία και βόρεια όσο την Πολωνία. Καθημερινή «ΕΠΤΑ ΗΜΕΡΕΣ»: Ελληνικοί Υδροβιότοποι Ο λαγόγυρος είναι απειλούμενο είδος
Λούκιος ή Όνος

Ο Λούκιος ή Όνος είναι μυθιστοριογραφία με τη μορφή της παρωδίας με πολλά λαϊκά στοιχεία, με φραστική ελευθεροστομία και σκαμπρόζικες σκηνές. Σατιρίζονται η μαγεία, η μετεμψύχωση, οι περιπλανώμενοι «ιερείς» της «Συρίας θεού» που τους συναντούμε και στο ομώνυμο έργο και η σεξουαλική απληστία μερικών γυναικών.

 Ένας Πατρινός με τον υπηρέτη του φτάνει από την Πάτρα στην Υπάτη (Ύπατα). Κι επειδή οι μάγισσες της Θεσσαλίας ήταν πολύ φημισμένες, δε χάνει την ευκαιρία να ικανοποιήσει την επίμονη περιέργειά του. Από καιρό ήθελε να δει πως μεταμορφώνονται αυτές οι μάγισσες, αλλά και μόνος του θα ήθελε να διαπιστώσει εάν μετά τη μεταμόρφωση μεταμορφώνεται και η ψυχή εκτός από το σώμα. Η οικοδέσποινα που τον φιλοξενούσε ήταν μάγισσα. Με τη βοήθεια της υπηρέτριάς της Παλαίστρας μπόρεσε να δει πως μεταμορφώθηκε η κυρία σε κόρακα. Δεν χάνει καιρό, ζητά κι αυτός ν΄αλειφτεί με το ίδιο «φάρμακο» για να γίνει πουλί, αλλά η Παλαίστρα κάνει λάθος και του δίνει άλλο κουτί και ο Λούκιος αντί να γίνει πουλί γίνεται γάιδαρος. Γάιδαρος όμως με ψυχή ανθρώπινη και έτσι αρχίζει το δράμα του. Ρίχνεται σε ανυπόφορες περιπέτειες, τρώει ξύλο αλύπητο, αλλάζει διαρκώς αφεντικά, πέφτει σε χέρια ληστών, στη Βέροια πουλιέται στους κίναιδους αγύρτες που του φορτώνουν το ομοίωμα της «Συρίας θεού» για τις περιοδείες τους και τέλος βρίσκει ανθρώπινη περιποίηση στη Θεσσαλονίκη στο σπίτι ενός πλουσίου. Εδώ τον ερωτεύεται παράφορα για τις γαϊδουρινές του ικανότητες μια πλούσια και όμορφη κυρία. Όταν όμως τον πηγαίνουν στο αμφιθέατρο για να «συνευρεθεί» με μια καταδικασμένη σε θάνατο γυναίκα, βρίσκει και τρώει τριαντάφυλλα και έτσι ξαναγίνεται άνθρωπος. Η όμορφη κυρία τώρα τον διώχνει και ο Λούκιος φεύγει με καράβι για την πατρίδα του. Η ιδιαιτερότητα του έργου δεν συνίσταται μόνο στη σύλληψη του όλου θέματος, αλλά και στις διάφορες αντικρουόμενες απόψεις που έχουν διατυπωθεί, κατά καιρούς, τόσο για την πατρότητά του όσο και την προέλευσή του καθόσον δεν ανταποκρίνεται γενικά στη γλωσσική υφή του Λουκιάνιου corpus. Το πρόβλημα επιτείνεται με το περίφημο λατινικό μυθιστόρημα του Απουληίου τις Μεταμορφώσεις, γνωστότερο με το τίτλο Asinus aureus (χρυσός όνος), που έχει βασικά την ίδια υπόθεση, αλλά είναι οκτώ φορές μεγαλύτερο από το έργο του Λουκιανού. Ο Φώτιος πρώτος συνδέει τον Λούκιο ή Όνο με το χαμένο σήμερα έργο Μεταμορφώσεις, που έγραψε, κατά τη γνώμη του, ο Λούκιος από την Πάτρα, χωρίς ωστόσο να μπορεί να πει με σιγουριά αν ο Λούκιος αντέγραψε τον Λουκιανό ή ο Λουκιανός τον Λούκιο, αλλά είναι δύσκολο να υποθέσει κάποιος πως ο Λουκιανός θα έκανε αντιγραφή κάποιου πρωτότυπου έργου. Γεώργιος Μαλτέζος, Λούκιος ή Γάϊδαρος, Αθήνα 1924 Λούκιος ή Όνος, εκδ. Κάκτος, 1994 ISBN 960-352-274-0 Όνου εγκώμιον
Παγκόσμιο Πρωτάθλημα Ράλλυ 2012

Το Παγκόσμιο Πρωτάθλημα Ράλλυ του 2012, ήταν το 39ο στην ιστορία του WRC. Το πρωτάθλημα ξεκίνησε στις 21 Ιανουαρίου στους επικίνδυνους δρόμους του Μονακού και ολοκληρώθηκε στην Ισπανία στις 11 Νοεμβρίου του ίδιου έτους. Παραδοσιακά, το Παγκόσμιο Πρωτάθλημα είναι σε αναμονή έως και 11 μήνες, ανάλογα με το πρόγραμμα του έτους. Νικητής, ανακηρύχθηκε για πολλοστή φορά, ο Γάλλος 8άκις Παγκόσμιος Πρωταθλητής, Σεμπαστιάν Λέμπ, όπου δήλωσε πως ήταν η τελευταία ολοκληρωμένη του χρονιά στην καριέρα του. Το 2013 θα συμμετέχει σε επιλεγμένους αγώνες με το αυτοκίνητο της Σιτροέν.

 Το Παγκόσμιο Πρωτάθλημα Ράλλυ του 2012, στο πρόγραμμα του ήταν διαθέσιμοι 13 αγώνες, οι οποίοι είτε θα ήταν από άσφαλτο, χώμα ή χιόνι. Οι αγώνες που έχουν χωμάτινο οδόστρωμα φτάνουν στους 8 (ο 9ος στην Ισπανία έχει και άσφαλτο) οι 4 από άσφαλτο και 2 (μαζί με το Μονακό) από χιόνι. Οι ειδικές διαδρομές μπορούν να φτάσουν μέχρι και τις 25 και υπάρχουν και οι αγώνες δύναμης (power stages) που είναι και σύντομη η διάσταση τους. Το Ράλλυ Αργεντινής περιείχε και ειδικες διαδρομές απο τη Χιλή και την Ουρουγουάη, καθιστώντας το ως το μεγαλύτερο ράλλυ του Παγκοσμίου Πρωταθλήματος που έγινε ποτέ. Μάλιστα, εκεί προγραμματίστηκε η μεγαλύτερη διαδρομή στο Έλ Ντουράσνο με μια διάσταση 66 χιλιομέτρων (!). Το Ράλλυ Ιορδανίας αφαιρέθηκε απο τον χάρτη του πρωταθλήματος, αναφέροντας πως θα επανέλθει στο κοντινό μέλλον. Το Ράλλυ Ουαλίας μεταφέρθηκε απο τον Νοέμβριο στον Σεπτέμβριο για άλλη μια φορά στα χρονικά. Το Ράλλυ Ιταλίας - Ράλι Σαρδηνίας μεταφέρθηκε απο τον Μάιο στον Οκτώβριο. Το Ράλλυ Νέας Ζηλανδίας αντικατέστησε το Ράλλυ Αυστραλίας, το οποίο θα έμπαινε αλλα αποφασίστηκε για το 2013. Το Ράλλυ Μονακού μετα απο τριετή απουσία ξαναεπιστρέφει στο καλεντάρι.
Ινδικός λύκος

Ο ινδικός λύκος (Canis lupus pallipes) είναι υποείδος του γκρίζου λύκου, που ανήκει στην μεγάλη οικογένεια των Κυνιδών και στο γένος Κύων. Το είδος αυτό ζει σε μία μεγάλη περιοχή μεταξύ του Ισραήλ και της Ινδίας. Το μέγεθός του είναι μικρότερο από αυτό του Θιβετιανού λύκου και του Αραβικού λύκου και δεν διαθέτει πλούσιο τρίχωμα, αφού ζει σε θερμές περιοχές.

 Ο Ινδικός λύκος έχει ένα ελαφρύ, κοντό τρίχωμα. Φτάνει σε ύψος τα 60 - 95 cm ύψος και ζυγίζει από 18 έως 27 kg. Όσον αφορά τη δομή του, μοιάζει αρκετά με τον Ευρασιατικό λύκο. Η γούνα του, έχει χρώμα γκρίζο - κόκκινο ή κόκκινο - άσπρο. Το τρίχωμα της πλάτης έχει χρώμα μαύρο - γκρίζο και σχηματίζει ένα χαρακτηριστικό σχήμα V στους ώμους του. Τα άκρα του έχουν λευκό χρώμα. Η περίοδος αναπαραγωγής λαμβάνει χώρα κατά τον Οκτώβριο. Τα κουτάβια γεννιούνται με καφέ χρώμα και ένα λευκό, γαλάζιο σημάδι στο στήθος τους, το οποίο εξαφανίζεται καθώς μεγαλώνουν. Οι συνήθειές του είναι παρόμοιες με αυτές των άλλων υποειδών του Γκρίζου λύκου, αν και ο Ινδικός λύκος, ζει σε μικρές αγέλες που σπάνια ξεπερνούν τα 6 με 8 άτομα και είναι γνωστό ότι σπάνια ουρλιάζουν. Τα κύρια θηράματα του, είναι οι αντιλόπες, τρωκτικά και λαγοί. Στην περιοχή κατανομής τους ζουν και άλλοι θηρευτές όπως το Χρυσό τσακάλι, οι αρκούδες, η λεοπάρδαλη και η τίγρη. Ο Ινδικός λύκος είναι προσαρμοσμένος να ζει σε ημιάνυδρες και ξηρές περιοχές και αποτελεί παράδειγμα προσαρμοστικότητας των σαρκοφάγων. Παρά το γεγονός ότι θεωρείται εχθρός με το Ασιατικό αγριόσκυλο, οι έρευνες έχουν δείξει ότι δεν υπάρχει ιδιαίτερος ανταγωνισμός μεταξύ τους και μοιράζονται το ίδιο έδαφος. Ο ινδικός λύκος είναι το μόνο Κυνοειδές που ζει στην Δυτική Ινδία. Στην Ινδία απαντάται στις επαρχίες Γκουτζαράτ, Ρατζαστάν, Χιριάνα, Ουτάρ Πραντές, Μάντια Πραντές, Μαχαράστα, Καρνατάκα και Άντρα Πραντές. Εμφανίζεται επίσης στην Τουρκία, στο Ιράκ, στο Ιράν, το Πακιστάν, τη Συρία, τον Λίβανο και το Ισραήλ. Σύμφωνα με μελέτες, ο πληθυσμός του είδους υπολογίζεται στα 2000 - 3000 άτομα. Ο ινδικός λύκος έχει χαρακτηριστεί ως «Απειλούμενο» σύμφωνα με το άρθρο 1 του Ινδικού νόμου άγριας ζωής. Οι λύκοι αναφέρονται συχνά στην ινδουιστική μυθολογία και έχουν αμφίσημη φήμη στην Ιρανική μυθολογία. Εμφανίζονται επίσης σε αρκετά διάσημα μυθιστορήματα. Σύμφωνα με το βιβλίο του Ράντγιαρντ Κίπλινγκ Το Βιβλίο της Ζούγκλας, ο κύριος πρωταγωνιστής, Μόγλης, καταδιώκεται από μια αγέλη ινδικών λύκων. Claus Hilschmann - Fauna Band 7 Die Orientalische Region, Novaria-Verlag, 1971. ISBN 2-8270-0869-6
Capitularia missorum specialia

Το Capitulare missorum generale ("Γενικό κεφάλαιο σχετικά με τους νομικούς") και Capitularia missorum specialia ("Ειδικά κεφάλαια σχετικά με τους νομικούς"), που εκδόθηκαν το 802, ήταν νόμοι του Καρλομάγνου όπου οριζόταν ο ρόλος και λειτουργίες των missi dominici ("βασιλικοί νομικοί") και τοποθετούνταν σε μόνιμη βάση, καθώς και συγκεκριμένες οδηγίες που στέλνονταν στις διάφορες missatica (τα εδάφη των μίσσι).

 «Capitulare Missorum Generale». Monumenta Germaniae Historica. Leges, Capitularia regum Francorum. IV, Karoli Magni Capitularia, σσ. 91–99. http://www.mgh.de/dmgh/resolving/MGH_Capit._1_S._91. «Capitularia Missorum Specialia». Monumenta Germaniae Historica. Leges, Capitularia regum Francorum. IV, Karoli Magni Capitularia, σσ. 99–104. http://www.mgh.de/dmgh/resolving/MGH_Capit._1_S._99. Eckhardt, W. A. (1956). «Die capitularia missorum specialia 802». Deutsches Archiv für die Erforschung des Mittelalters 14: 498–516. McKitterick, Rosamond (1983). The Frankish Kingdoms under the Carolingians, 751–987. London: Longman. McKitterick, Rosamond (2008). Charlemagne: The Formation of a European Identity. Cambridge: Cambridge University Press. Loyn, Henry Royston· Percival, John (1975). The Reign of Charlemagne. London: Hodder & Stoughton Educational. http://www.fordham.edu/halsall/source/carol-missi1.asp http://avalon.law.yale.edu/medieval/capitula.asp
Infimum

Στα Μαθηματικά το infimum ενός υποσυνόλου κάποιου συνόλου είναι το μεγαλύτερο στοιχείο, που δεν περιέχεται απαραίτητα στο υποσύνολο, το οποίο είναι μικρότερο ή ίσο με όλα τα στοιχεία του υποσυνόλου. Infimum για πραγματικούς αριθμούς είναι μια συνηθισμένη υποπερίπτωση η οποία είναι πολύ σημαντική για τα μαθηματικά και ειδικότερα για την ανάλυση. To Infimum είναι δυϊκό με το Supremum.

 Στην ανάλυση το infimum ή μεγαλύτερο κάτω πέρας ενός υποσυνόλου S από πραγματικούς αριθμούς συμβολίζεται με το inf(S) και είναι ορισμένο να είναι ο μεγαλύτερος πραγματικός αριθμός ο οποίος είναι μικρότερος ή ίσος με κάθε αριθμό που περιέχεται στο S. Αν δεν υπάρχει κανένας τέτοιος αριθμός στο S (επειδή το S δεν είναι φραγμένο από κάτω), τότε ορίζουμε να είναι inf(S) = −∞. Αν S είναι κένο, ορίζουμε inf(S) = ∞. Μια σημαντική ιδιότητα των πραγματικών αριθμών είναι ότι κάθε σύνολο πραγματικών αριθμών έχει infimum. (κάθε φραγμένο μη-κενό υποσύνολο των πραγματικών αριθμών έχει ένα Infimum στο σύνολο των όχι-επεκτεταμένων πραγματικών αριθμών). Παραδείγματα: inf { 1 , 2 , 3 } = 1. {\displaystyle \inf\{1,2,3\}=1.} inf { x ∈ R : 0 < x < 1 } = 0. {\displaystyle \inf\{x\in \mathbb {R} :0<x<1\}=0.} inf { x ∈ R : x 3 > 2 } = 2 1 / 3 . {\displaystyle \inf\{x\in \mathbb {R} :x^{3}>2\}=2^{1/3}.} inf { ( − 1 ) n + 1 / n : n = 1 , 2 , 3 , … } = 0. {\displaystyle \inf\{(-1)^{n}+1/n:n=1,2,3,\dots \}=0.} Αν το σύνολο έχει ένα ελάχιστο στοιχείο, όπως το πρώτο παράδειγμα, τότε, το ελάχιστο αυτό στοιχείο είναι το infimum του συνόλου. Όπως βλέπουμε στα τρία υπόλοιπα παραδείγματα, το infimum δεν ανήκει υποχρεωτικά στο σύνολο. Όπως είπαμε το infimum και το supremum είναι έννοιες δυικές, δηλαδή: inf ( S ) = − sup ( − S ) {\displaystyle \inf(S)=-\sup(-S)} ,Όπου − S = { − s | s ∈ S } {\displaystyle -S=\{-s|s\in S\}} . Γενικά, για να δείξουμε ότι inf(S) ≥ A, αρκεί να δείξουμε ότι x ≥ A για κάθε x που ανήκει στο S. Το να δείξουμε ότι inf(S) ≤ A είναι δυσκολότερο: για κάθε ε > 0, πρέπει να βρούμε ένα στοιχείο x του S τέτοιο ώστε x ≤ A + ε (Φυσικά, αν μπορείς να βρείς ένα στοιχείο x του S που να ικανοποιεί: x ≤ A, έχεις τελειώσει).
Eurythyrea

Η Eurythyrea είναι γένος εντόμων της τάξης των κολεοπτέρων και της οικογένειας των Buprestidae. Το γένος Eurythyrea περιλαμβάνει στην Ευρώπη τέσσερα είδη. Παγκοσμίως αναφέρονται έξι είδη. Τα ευρωπαϊκά είδη είναι η E. aurata (Pallas 1776), η E. austriaca (Linné 1767) η E. quercus (Herbst 1780) και η E. micans (Fabricius 1794). Σχετικά με τον ερευνητή που έκανε την ταυτοποίηση του γένους, οι ειδικοί διαφωνούν. Αναφέρονται ο Dejean, 1833 ή ο Lacordaire, 1835.

 Τα είδη της Eurythyrea αναγνωρίζονται εύκολα. Το χρώμα είναι χρυσό ή σμαραγδένιο πράσινο με έντονες χρυσές ή μπλε αποχρώσεις. Η μορφή του σώματος μοιάζει πολύ με την Buprestis. Τα μάτια και στα δυο είδη δε σφίγγουν το μέτωπο. Στα αρσενικά άτομα της Eurythyrea όμως δεν υπάρχει αυλάκι ή προέκταση στο τέλος της μπροστινής κνήμης. Ο θυρεός είναι πλατύτερος στην Eurythyrea παρά στην Buprestis, στην E. austriaca πολύ πλατύς (Εικ. 1). Πιθανώς η Eurythyrea πήρε το όνομά της από αυτό το μορφολογικό χαρακτηριστικό. Για την κατάταξη του γένους στα διάφορα είδη χρησιμοποιούνται μεταξύ άλλων η μορφή του θυρεού, η γωνία μεταξύ προνώτου και ελύτρων και η πυκνότητα των σημείων στο πρόνωτο. Τα θηλυκά αποθέτουν τα αυγά σε ρωγμές στο φλοιό των ξενιστών. Οι προνύμφες τρέφονται από φυτικές ουσίες των ξενιστών. Από τα ευρωπαϊκά είδη μόνο η E. micans λείπει στην Ελλάδα. Η περιοχή διανομής της περιορίζεται στη Δυτική Μεσόγειο.Τα τρία είδη, που συναντούμε και στην Ελλάδα, διαφέρουν σαφώς μεταξύ τους όσον αφορά στους ξενιστές τους. Την E. aurata συναντούμε στη λεύκη (Populus), η E. austriaca ζει στα έλατα και πεύκα στο ελατόδασος των βουνών. Και τα προνυμφιακά στάδια της E. quercus εκτελούν την εξέλιξή τους σε βελανιδιές, καστανιές ή οξιές. Την E. aurata τη συναντούμε μόνο σε λίγες τοποθεσίες στην Κεντρική και Βόρεια Ελλάδα στα παραποτάμια υδροχαρή δάση . Η E. quercus είναι σπάνιο είδος των φυλλοβόλων δασών στα βουνά στην Κεντρική και Βόρεια Ελλάδα, μπορούμε να την βρούμε όμως και στην Πελοπόννησο. Η E. austriaca είναι το πιο συχνό είδος του γένους. Το συναντούμε στην Κεντρική και Βόρεια Ελλάδα, στην Πελοπόννησο και στα Ιόνια Νησιά. Η περιοχή διανομής της επεκτείνεται από τη Βόρεια Αφρική έως την Κεντρική Ρωσία E. austriaca είναι συνώνυμο με E. marginata (Herbst 1801). Η E. aurata και η E. quercus είναι στοιχεία της κασπιανής πανίδας. Η περιοχή διανομής της E. aurata επεκτείνεται μέχρι την Ασία. Αντίθετα την E. quercus συναντούμε μόνο στην Ευρώπη. Η περιοχή διανομής της επεκτείνεται όμως περισσότερο προς τις χώρες της Δυτικής Μεσογείου. Τα άλλα είδη της Eurythyrea ζουν στον ασιατικό χώρο. H. Freude, K. W. Harde, G. A. Lohse: Die Käfer Mitteleuropas, Bd. 6. Spektrum Akademischer Verlag in Elsevier 1966, ISBN 3-8274-0683-8 H.Mühle, P.Brandl, M. Niehuis: Catalogus Faunae Graeciae; Coleoptera:Buprestidae Printed in Germany by Georg Rößle Augsburg 2000
Tai Kamiya

Ο Taichi Yagami είναι χαρακτήρας της σειράς κινουμένων σχεδίων Digimon και Digimon 2: Next Generation (Digimon Adventure 02 στην Ιαπωνία). Είναι γνωστός ως Tai (Τάι) τόσο στην αγγλική και ελληνική μεταγλώττιση της σειράς. Ως τηλεοπτικός χαρακτήρας πρωτοεμφανίστηκε για πρώτη φορά στην πρώτη σαιζόν της σειράς Digimon και στη συνέχεια στην ταινία Digimon: The Movie. Επίσης, έκανε πολλαπλές εμφανίσεις και στη δεύτερη σαιζόν των Digimon. Αρχηγός των εκλεκτών παιδιών, έχει για συντροφικό digimon τον Agumon και είναι ο νόμιμος κάτοχος του εμβλήματος του Θάρρους. Είναι επίσης και ο μεγάλος αδερφός του μετέπειτα εκλεκτού παιδιού Kari Kamiya.

 Ο Τάι είναι περιπετειώδης, αθλητικός και χαρισματικός άνθρωπος, χαρακτηριστικά που εύκολα τον έκαναν αρχηγό της ομάδας. Παρ' όλα αυτά, είναι αρκετά οξύθυμος και παρορμητικός και συχνά έμπλεκε σε μπελάδες. Στη συνέχεια όμως ωριμάζει πολύ καθώς μαθαίνει μέσα από βιώματα πως η συμπόνια και η συναίσθηση του επερχόμενου κινδύνου είναι στοιχεία πολύ σημαντικά απ' ό,τι να είσαι παρορμητικά θαρραλέος. Στο σπίτι του στην Οντάιμπα (Τόκυο) είναι ο αρχηγός της ποδοσφαιρικής ομάδας του σχολείου και είναι κολλητοί φίλοι με τη Σόρα. Στη συνέχεια της πρώτης σαιζόν (Digimon 2: Next Generation) ο Τάι παραμένει στενός φίλος με τον Agumon και δυνατός ποδοσφαιριστής, αλλά έχει γίνει επίσης πολύ υπομονετικός. Στην πρώτη του τηλεοπτική εμφάνιση (στην Ελλάδα), ο Τάι είναι ένα παιδί 11 χρονών και πάει στην πέμπτη τάξη δημοτικού σχολείου. Στη δεύτερη σαιζόν, που αποτελεί άμεση συνέχεια της πρώτης (Digimon 2: Next Generation), τα γεγονότα λαμβάνουν χώρα 3 χρόνια μετά και έτσι ο Tai είναι πλέον 14 χρονών και πάει στη δευτέρα τάξη του γυμνασίου. Κάνει κάποιες εμφανίσεις αλλά όχι συχνά, λόγω των αυξημένων υποχρεώσεων του αλλά κυρίως λόγω του ότι παλαιές του ικανότητες έχουν "κληροδοτηθεί" στον Davis Motomiya, τον οποίο και έχει χρίσει διάδοχο του στην αρχηγία των (νέων) εκλεκτών παιδιών δίνοντάς του τα ματογυάλια του. Στον επίλογο της ιστορίας, χρόνια αργότερα, αποκτά ένα γιο ο οποίος έχει επίσης ένα Koromon για συντροφικό digimon. Ο ίδιος με τον Agumon έχει γίνει διπλωμάτης ανάμεσα στο Πραγματικό και Ψηφιακό Κόσμο. Στο πρώτο μέρος της ταινίας Digimon: The Movie, βλέπουμε την πρώτη επαφή του Τάι με τα Digimon και ξεκαθαρίζεται γιατί επιλέχθηκε ώς εκλεκτό παιδί αυτός και η αδερφή του. Στο δεύτερο μέρος της ταινίας (Our War Game!), που λαμβάνει χώρα μετά τα γεγονότα της πρώτης σαιζόν και πριν τα γεγονότα της δεύτερης, καλείται μαζί με τον Izzy, τον Matt και τον Τ.Κ. να σταματήσουν ένα φονικό Digimon-ιό. Στην συνέχεια του Digimon: Revenge of Diaboromon (2001), λαμβάνει χώρα κατά το τέλος της δεύτερης σαιζόν. Ο Diaboromon επιστρέφει και o Tai με τον Matt τον αντιμετωπίζουν, ανεπιτυχώς αυτή τη φορά. Έτσι, αναλαμβάνουν την κατάσταση ο Davis με τον Ken.
Ελεύθερο Γρεβενών

Για οικισμό στην Ελλάδα με το ίδιο όνομα δείτε το λήμμα: Ελεύθερο Ιωαννίνων Το Ελεύθερο ή Ελεύθερο Α΄ είναι ορεινό χωριό των Γρεβενών σε υψόμετρο 670 μέτρα.

 Το Ελεύθερο βρίσκεται στα βόρεια του νομού προς τα όρια με το νομό Κοζάνης. Απέχει 14 χλμ. βόρεια από τα Γρεβενά και 47 χλμ. νοτιοδυτικά από την Κοζάνη. Το χωριό είναι κτισμένο σε τοποθεσία κατάφυτη από από βελανιδιές και οι κάτοικοί του ασχολούνται με καλλιέργειες μαλακού σιταριού, κριθαριού και ξερικών αμπελιών. Δημιουργήθηκε από τη συνένωση μικρότερων γειτονικών οικισμών και η παλιά ονομασία του, από την εποχή της τουρκοκρατίας, ήταν Κουτσικιότι και με το όνομα αυτό αναφέρεται το 1918 στο ΦΕΚ 260Α-31/12/1918 να προσαρτάται στην τότε κοινότητα Τσουρχλίου. Μετονομάστηκε σε Ελεύθερον το 1927. Το χωριό σύμφωνα με το σχέδιο Καλλικράτης, μαζί με το Ελεύθερο Προσφύγων ή Ελεύθερο Β' αποτελούν τη τοπική κοινότητα Ελευθέρου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 57 κατοίκους. Το Ελεύθερο (Ελεύθερο Α΄) μαζί με το Ελεύθερο Προσφύγων (Ελεύθερο Β') αποτελούν τον οικισμό Ελεύθερο. Στο Ελεύθερο Γρεβενών! από τον ιστότοπο http://www.pamegrevena.gr
Γαλακτόζη

Η γαλακτόζη (galactose) είναι ένας υδατάνθρακας, μονοσακχαρίτης που δεν απαντάται ελεύθερος στη φύση, και που ενώνεται με τη γλυκόζη προκειμένου να σχηματίσει τη λακτόζη, ένα δισακχαρίτη που απαντάται στο γάλα.

 Η γαλακτόζη είναι φυσικό προϊόν της πέψης και απορροφάται από το έντερο σε μεγαλύτερο βαθμό απ΄ ότι οι άλλοι μονοσακχαρίτες. Πρόκειται για λευκή ουσία με σημείο τήξης τους 166 °C. Υφίσταται αλκοολική ζύμωση με αργότερο ρυθμό από τη γλυκόζη, τη μαννόζη και τη φρουκτόζη. Με ήπια οξειδωτικά μέσα μετατρέπεται σε γαλακτονικό οξύ, ενώ με ισχυρά σε γαλακταρικό οξύ και με αναγωγικά σε δουλκιτόλη (ή δουλκίτη). Κατά τον μεταβολισμό η γαλακτόζη καταλύεται από το ένζυμο γαλακτοκινάση. Ανάλογα με τον δεξιόστροφο D ή αριστερόστροφο L αντιποδα του μορίου της η γαλακτόζη διακρίνεται σε D-γαλακτόζη και L-γαλακτόζη. Η D-γαλακτόζη βρίσκεται κυρίως στα γλυκολιποειδή που απαντώνται στον εγκέφαλο και σε νευρικούς ιστούς των ζώων, καθώς επίσης αποτελεί τμήμα του μορίου της εξτεσίνης που με τη σειρά της αποτελεί δομικό υλικό των φυτικών κυτταρικών τοιχωμάτων. Επίσης απαντάται και στη καζεΐνη του αγελαδινού γάλακτος καθώς και στο αραβικό κόμι και τις γαλακτάνες. Η L-γαλακτόζη απαντάται στο άγαρ εκ των διαφόρων φυκών καθώς και σε πολυσακχαρίτες. Όλα τα γλυκοζιτικά παράγωγα της γαλακτόζης ονομάζονται γενικά γαλακτοζίτες. Τεστ γαλακτόζης (δοκιμασία ανοχής γαλακτόζης) Γαλακτοζαιμία (πάθηση κληρονομική) Γαλκτοζουρία (συνήθως προκλητή του τεστ γλυκόζης) Λεξικό Βιολογίας Collins, σ. 398 - Εκδόσεις Ι. Φλώρος - Αθήνα "Εγκυκλοπαίδεια Πάπυρος Λαρούς Μπριτάννικα" τ.16ος σ.15.
Βουλή των Αντιπροσώπων της Λευκορωσίας

Η Βουλή των Αντιπροσώπων (λευκορωσικά: Палата Прадстаўнікоў‎) είναι η κάτω βουλή του διθάλαμου Κοινοβουλίου της Λευκορωσίας. Είναι νομοθετικό σώμα που λειτουργεί σύμφωνα με τις Συνταγματικές τροποποιήσεις του 1996. Αποτελείται από 110 βουλευτές που εκλέγονται με δημοκρατικές και άμεσες εκλογές, με μυστική ψηφοφορία (άρθρο 91), για τετραετή θητεία. Το εκλογικό σύστημα είναι πλειοψηφικό για μονοεδρικές εκλογικές περιφέρειες. Η Βουλή είναι υπεύθυνη για την θέσπιση και έγκριση των νόμων, και μπορεί να εκφέρει ψήφο εμπιστοσύνης ή μη στην κυβέρνηση (άρθρο 97). Η άνω βουλή είναι το Συμβούλιο της Δημοκρατίας.Η Βουλή των Αντιπροσώπων έχει έναν Πρόεδρο που είναι ο Ομιλητής.

 Τα νομοσχέδια που εγκρίνονται από τη Βουλή των Αντιπροσώπων αποστέλλονται για έγκριση στο Συμβούλιο της Δημοκρατίας. εξετάζει νόμους που προτάθηκαν από τον Πρόεδρο ή από τουλάχιστον 150.000 νομοταγείς πολίτες, καθώς και συνταγματικές τροποποιήσεις θεσπίζει νόμους, όπως τις κατευθυντήριες γραμμές της εσωτερικής και εξωτερικής πολιτικής της Λευκορωσίας, για τα δικαιώματα των ανθρώπων και των πολιτών, την έγκριση προϋπολογισμών, την επιβολή φόρων, τη ρύθμιση εργασιακών σχέσεων, την κοινωνική μέριμνα, την προστασία του περιβάλλοντος, την αξιοποίηση των φυσικών πόρων, τη δομή και οργάνωση του κράτους, της τοπικής αυτοδιοίκησης και του δικαστικού συστήματος, κ.α. συγκαλεί εκλογές για την Προεδρία · εγκρίνει τον διορισμό του Πρωθυπουργού από τον Πρόεδρο · εξετάζει την έκθεση του Πρωθυπουργού για την πολιτική της Κυβέρνησης και την εγκρίνει ή την απορρίπτει, με ψήφο εμπιστοσύνης. ( 2019 7η σύνοδος ) .
Surveyor 4

Ο Surveyor 4 (ελλ. επιθεωρητής) ήταν το διαστημικό σκάφος της τέταρτης κατά σειρά αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 14 Ιουλίου 1967, και έφτασε στην επιφάνεια της σελήνης στις 17 Ιουλίου 1967.

 Το διαστημικό σκάφος συνετρίβη στην επιφάνεια της σελήνης. Η πτήση ήταν κατά τα άλλα άψογη, μέχρι που το σήμα ξαφνικά χάθηκε 2,5 λεπτά πριν από την προσσελήνωση. Στόχος της αποστολής ήταν η ομαλή προσγείωση στο φεγγάρι και φωτογράφηση της σεληνιακής επιφάνειας καθώς και ο καθορισμός των χαρακτηριστικών του σεληνιακού εδάφους ως προετοιμασία για τις αποστολές προσσελήνωσης του προγράμματος Απόλλο. Ο εξοπλισμός περιελάμβανε μια τηλεοπτική φωτογραφική μηχανή και βοηθητικούς καθρέφτες, μια δειγματοληπτική συσκευή εδάφους, τους μετρητές πίεσης στους πόδες προσσελήνωσης του διαστημικού σκάφους και διάφορους αισθητήρες επιστημονικών πειραμάτων. Μετά από μια άψογη πτήση στο φεγγάρι, τα ραδιοσήματα του διαστημικού σκάφους διακόπηκαν ξαφνικά και κατά τη διάρκεια της φάσης τελικής καθόδου στο φεγγάρι, περίπου 2,5 λεπτά πριν από την προσσελήνωση. Η επαφή με το διαστημικό σκάφος δεν αποκαταστάθηκε, και η αποστολή έληξε χωρίς επιτυχία. Αιτία ίσως ήταν κάποια έκρηξη του πυραύλου ανάσχεσης κατά την τελική φάση της προγραμματισμένης πυροδότησής του. Όπως και ο Surveyor 3, η σεληνάκατος ήταν εξοπλισμένη με έναν βραχίονα και με έναν μαγνήτη στον βραχίονα για την ανίχνευση και την συλλογή τυχόν σιδηρούχων πετρωμάτων της σεληνιακής επιφάνειας. Ο στόχος προσσελήνωσης ήταν ο κεντρικός κόλπος της θάλασσας Sinus Medii στις συντεταγμένες 0,4° Ν και 1,33° Ε. Η NASA κατέληξε στο συμπέρασμα ότι η σεληνάκατος δεν προσσεληνώθηκε, αλλά κατεστράφη από πιθανή έκρηξη κατά την απώλεια επαφής. Surveyor Program Results (PDF) 1969(Αγγλικά)
Κάρλος Μαντέρνα

Ο Κάρλος Ουγκώ Μαντέρνα (ισπανικά: Carlos Hugo Maderna‎, 4 Αυγούστου 1910, Λα Πλάτα - 23 Ιανουαρίου 1976) ήταν Αργεντινός σκακιστής. Κέρδισε δύο φορές το Σκακιστικό Πρωτάθλημα Αργεντινής (1939, 1950).

 Αποτελέσματα Σκακιστικών Ολυμπιάδων Ο Κ. Χ. Μαντέρνα εκπροσώπησε την Αργεντινή σε αρκετές σκακιστικές Ολυμπιάδες. Τα αποτελέσματά του φαίνονται αναλυτικά στον παρακάτω πίνακα: Αποτελέσματα Σκακιστικών Πρωταθλημάτων Αργεντινής Ο Κ. Χ. Μαντέρνα αναδείχθηκε πρωταθλητής σε δύο Σκακιστικά Πρωταθλήματα Αργεντινής. Τα αποτελέσματά του φαίνονται αναλυτικά στον παρακάτω πίνακα: Αποτελέσματα Άλλων Σκακιστικών Τουρνουά 1928: Κατατάχθηκε με ισοβαθμία στην 4η - 5η θέση στο σκακιστικό τουρνουά της Μαρ ντελ Πλάτα (νίκησε ο Ρομπέρτο Γκράου). 1931: Κέρδισε, σε ισοβαθμία με τον Σαβιέλι Ταρτακόβερ, ένα τουρνουά στο Μπουένος Άιρες. 1934 - 1935: Κατατάχθηκε 16ος στο Σκακιστικό Πρωτάθλημα Νότιας Αμερικής (νίκησε ο Λουίς Πιατσίνι). 1938: Κατατάχθηκε με ισοβαθμία στην 6η - 8η θέση στο Μοντεβιδέο (νίκησε ο Αλεξάντρ Αλιέχιν). 1948: Κέρδισε ένα τουρνουά στη Σάντα Φε.
306 Ενότης

Η Ενότης (Unitas) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,96. Ανακαλύφθηκε το 1891 από τον αστρονόμο Ελία Μιλόσεβιτς, που παρατηρούσε από τη Ρώμη, και πήρε το όνομά του προς τιμή του Άντζελο Σέκι. Παρότι η Ενότης έχει τροχιά παρόμοια με εκείνη των αστεροειδών της Οικογένειας της Εστίας, ο φασματικός τύπος της είναι διαφορετικός και έτσι θεωρείται ότι δεν αποτελεί μέλος αυτής της οικογένειας.

 Η διάμετρος της Ενότητος υπολογίζεται σε 46,7 χιλιόμετρα, ενώ η μάζα της εκτιμάται σε 107 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,211 (από δεδομένα του IRAS). Η Ενότης περιστρέφεται γύρω από τον εαυτό της μία φορά κάθε 8 ώρες και 44 λεπτά. Η μέση θερμοκρασία στην επιφάνειά της εκτιμάται σε 95 ως 100 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Κριστ Κουμαντζέ

Ο Ζαν Μαρκ Κριστ Κουμαντζέ (Ντζαμένα, 7 Ιουλίου 1996), είναι Τσαντιανός επαγγελματίας καλαθοσφαιριστής. Με ύψος 2.21μ. αγωνίζεται ως σέντερ για την Άλμπα Βερολίνου του Πρωταθλήματος Γερμανίας και της Ευρωλίγκα.

 Ο Κουμαντζέ έπαιξε καλαθοσφαίριση στο γυμνάσιο στην Ακαδημία Μοντβέρντε στο Μοντβέρντε της Φλόριντα, όπου ήταν συμπαίκτης με τον Μπεν Σίμονς. Ο Κουμαντζέ έπαιξε μπάσκετ στο κολέγιο στο Φλόριντα Στέιτ. Κατά τη διάρκεια της ανώτερης χρονιάς του στο FSU, ο Κουμαντζέ είχε μέσο όρο 6.6 πόντους ανά παιχνίδι, 5.6 ριμπάουντ ανά παιχνίδι, 1.4 τάπες ανά παιχνίδι και 15.5 λεπτά συμμετοχής ανά παιχνίδι. Αφού πέρασε χωρίς ομάδα στο ντραφτ του ΝΒΑ το 2019, υπέγραψε με τους Φιλαδέλφια 76ερς. Κόπηκε κατά τη διάρκεια της προετοιμασίας και προστέθηκε στη σύνθεση του προπονητικού καμπ και στη σύνθεση της εναρκτήριας βραδιάς των Ντελάγουερ Μπλου Κόουτς, της θυγατρικής στο NBA G League των 76ερς. Ο Κουμαντζέ είχε 19 πόντους, 10 ριμπάουντ και πέντε τάπες σε μία νίκη με 114-107 απέναντι στους Ράπτορς 905 στις 14 Δεκεμβρίου. Στις 4 Ιανουαρίου 2020, κατέγραψε ένα τριπλ-νταμπλ σε μία νίκη με 111-88 επί των Λονγκ Άιλαντ Νετς, σημειώνοντας 12 πόντους, 16 ριμπάουντ και ένα ρεκόρ στην ιστορία της ομάδας με 12 τάπες. Στα τελευταία 10 παιχνίδια της περιόδου 2019–20 της G League, ο Κουμάντζε είχε μέσο όρο 11.8 πόντους, 12.8 ριμπάουντ και 5.8 τάπες ανά παιχνίδι, ευστοχώντας με 66% στα σουτ εντός πεδιάς. Αναδείχτηκε αμυντικός παίκτης της χρονιάς στην NBA G League. Στις 21 Σεπτεμβρίου 2020, η Μοβιστάρ Εστουδιάντες ανακοίνωσε ότι υπέγραψε τον Κουμαντζέ. Στις 20 Δεκεμβρίου 2020, υπέγραψε με την Αβτοντόρ της VTB Λίγκας. Στις 25 Φεβρουαρίου 2021, η Άλμπα Βερολίνου ανακοίνωσε ότι υπέγραψε με τον Κουμαντζέ μέχρι το τέλος της περιόδου 2022-23. Στις 20 Φεβρουαρίου 2022, η Άλμπα Βερολίνου κατέκτησε το Κύπελλο Γερμανίας κερδίζοντας την Κράιλσχαϊμ με 86-76 στον τελικό. Στις 19 Ιουνίου 2022 κατέκτησε το Πρωτάθλημα Γερμανίας, αφού η Άλμπα κέρδισε στη σειρά των τελικών την Μπάγερν Μονάχου 3-1. Την πρώτη του σεζόν (2021-22) στην Ευρωλίγκα μέτρησε 5.9 πόντους και 4.2 ριμπάουντ κατά μέσο όρο. Τη σεζόν 2022-23, σε 31 αγώνες Ευρωλίγκας είχε 6 πόντους και 3.8 ριμπάουντ. Στις 26 Ιουλίου 2023, ανανέωσε το συμβόλαιό του με την ομάδα μέχρι το 2026. Άλμπα Βερολίνου 2x Πρωτάθλημα Γερμανίας (2021, 2022) Κύπελλο Γερμανίας (2022) Αμυντικός της χρονιάς στην Αναπτυξιακή Λίγκα του ΝΒΑ (2020) Καλύτερη αμυντική πεντάδα στην Αναπτυξιακή Λίγκα του ΝΒΑ (2020) Βιογραφικό στους Φλόριντα Στέιτς Σέμινοουλς Αρχειοθετήθηκε 2021-11-09 στο Wayback Machine.
Παναγιώτης Ζαχαρίου

Ο Παναγιώτης Ζαχαρίου (γενν. Πάφος, 26 Φεβρουαρίου 1996) είναι Κύπριος ποδοσφαιριστής, ο οποίος αγωνίζεται ως επιθετικός για την Ομόνοια Λευκωσίας στην Α' Κατηγορία και για την Εθνική Κύπρου. Προηγουμένως, αγωνιζόταν για την Πάφο και τον Ολυμπιακό Λευκωσίας.

 Ο Ζαχαρίου από το 2014 έως το 2019 αγωνίστηκε στην Πάφο, τόσο στην Α' κατηγορία όσο και στη Β' κατηγορία Κύπρου. Στις 11 Ιουλίου 2019, υπέγραψε συμβόλαιο με τον Ολυμπιακό Λευκωσίας, με ελεύθερη μεταγραφή. Ο Ζαχαρίου έκανε το διεθνές ντεμπούτο του για την Εθνική Κύπρου στις 16 Νοεμβρίου 2018, ξεκινώντας βασικός στον αγώνα για την τρίτη κατηγορία του Πρωταθλήματος Εθνών ΟΥΕΦΑ 2018-19 εναντίον της Βουλγαρίας. Άνοιξε το σκορ για την Κύπρο στο 24ο λεπτό, πριν αντικατασταθεί στο 67ο λεπτό από τον Ονησίφορο Ρουσιά. Ο αγώνας τελείωσε ισόπαλος με 1-1. Παναγιώτης Ζαχαρίου – Επιδόσεις στις διοργανώσεις της UEFA Προφίλ στο Transfermarkt.com
Μπερτράν Γκασό

Ο Μπερτράν Γκασό (γεν. στο Λουξεμβούργο στις 23 Δεκεμβρίου του 1962) είναι τέως Βελγος και νυν Γάλλος παλαίμαχος οδηγός αγώνων. Από το 1989 μέχρι το 1992 και από το 1994 μέχρι το 1995 αγωνίστηκε στη Φόρμουλα 1. Έλαβε μέρος συνολικά σε 84 Γκραν Πρι από τα οποία εκκίνησε μόνο στα 47. Συνολικά σκόραρε 5 βαθμούς όλο κι όλο και σημείωσε 1 ταχύτερο γύρο. Το 1ο απ' τα 84 Γκραν Πρι στα οποία έλαβε μέρος ο Γκασό ήταν το Βραζιλιάνικο Γκραν Πρι του 1989 και το τελευταίο το Αυστραλιανό Γκραν Πρι του 1995.

 Το βράδυ της 3ης Ιουλίου του 1991, ο Γκασό επιτέθηκε σε έναν οδηγό ταξί στο Λονδίνο ρίχνοντάς του σπρέι πιπεριού στο πρόσωπο. Ο οδηγός του έκανε μήνυση, η Βρετανική Αστυνομία τον συνέλαβε, μετά από 20 μέρες έγινε το δικαστήριο το οποίο αποφάσισε να φυλακιστεί για 15 μέρες. Έτσι δεν πήρε μέρος στο Βελγικό Γκραν Πρι και αυτό είχε ως αποτέλεσμα να μείνει κενή η θέση στο 1 από τα 2 μονοθέσια της τότε πρωτοεμφανιζ|όμενης στο σπορ ομάδας Jordan Grand Prix. Ο μάνατζερ του Γερμανού Μίχαελ Σουμάχερ, Βίλι Βέμπερ, συναντήθηκε με τον ιδιοκτήτη της ομάδας Έντι Τζόρνταν περίπου 10 μέρες πριν από τον αγώνα και αφού συζήτησε μαζί του τον έπεισε τελικά να επιτρέψει στο νεαρό οδηγό να τρέξει δίπλα στον Ιταλό Αντρέα ντε Τσέζαρις.
Live at the Royal Albert Hall (άλμπουμ των Who)

Live at the Royal Albert Hall είναι ο τίτλος του τριπλού, ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε τον Ιούνιο του 2003 μέσω της δισκογραφικής εταιρείας "Steamhammer". Τα πρώτα δύο από τα τρία CD ηχογραφήθηκαν στις 27 Νοεμβρίου 2000, από την σύνθεση των Ντάλτρι, Τάουνσεντ, Εντουίστλ, μαζί με το ντράμερ Ζακ Στάρκι και τον κιμπορντίστα Τζον Μπούντρικ. Το τρίτο CD περιλαμβάνει τέσσερα τραγούδια από την τελευταία εμφάνιση του Τζον Εντουίστλ με το συγκρότημα, στις 8 Φεβρουαρίου 2002. Το άλμπουμ κυκλοφόρησε και σε μορφή DVD με τίτλο "The Who & Special Guests: Live at the Royal Albert Hall".

 1. I Can't Explain (Townshend) - 2:512. Anyway, Anyhow, Anywhere (Townshend, Daltrey) - 4:333. Pinball Wizard (Townshend) - 3:444. Relay (Townshend) - 8:145. My Wife (Entwistle) - 6:386. The Kids Are Alright (Townshend) - 6:127. Mary Anne with the Shaky Hand (Townshend) - 4:128. Bargain (Townshend) - 6:529. Magic Bus (Townshend) - 10:0510. Who Are You (Townshend) - 7:0511. Baba O'Riley (Townshend) - 5:48 1. Drowned (Townshend) - 6:382. Heart to Hang Onto (Townshend) - 4:413. So Sad About Us (Townshend) - 3:194. I'm One (Townshend) - 2:515. Getting in Tune (Townshend) - 6:216. Behind Blue Eyes (Townshend) - 3:487. You Better You Bet (Townshend) - 5:468. The Real Me (Townshend) - 5:279. 5:15 (Townshend) - 11:4010. Won't Get Fooled Again (Townshend) - 9:1211. Substitute (Townshend) - 3:2012. Let's See Action (Townshend) - 5:1513. My Generation (Townshend) - 5:3014. See Me, Feel Me/Listening to You (Townshend) - 5:04 1. I'm Free (Townshend) - 2:492. I Don't Even Know Myself (Townshend) - 4:433. Summertime Blues (Cochran, Capehart) - 3:204. Young Man Blues (Allison) - 5:54 Live at the Royal Albert Hall (άλμπουμ)Επίσημη κυκλοφορία: Ιούνιος 2003 Το "Live at the Royal Albert Hall" ηχογραφήθηκε από τους εξής μουσικούς: Ρότζερ Ντάλτρι - φωνητικά Πιτ Τάουνσεντ - κιθάρα Τζον Εντουίστλ - μπάσοΓκεστ συμμετοχέςΖακ Στάρκι - τύμπανα Τζον Μπούντρικ - πλήκτρα Μπράιαν Άνταμς - φωνητικά στα "See Me, Feel Me/Listening to You" και "Behind Blue Eyes" Νόελ Γκάλαχερ - φωνητικά και κιθάρα στο "Won't Get Fooled Again" Κέλι Τζόουνς - φωνητικά και κιθάρα στο "Substitute" Νάιτζελ Κένεντι - βιολί στο "Baba O'Riley" Έντι Βέντερ - φωνητικά στα "I'm One", "Getting in Tune", "Let's See Action" και "See Me, Feel Me/Listening to You" Πολ Γουέλερ - φωνητικά και ακουστική κιθάρα στο "So Sad About Us" Live at the Royal Albert Hall - The Who | Songs, Reviews, Credits, Awards | AllMusic The Who - Live at the Royal Albert Hall | Sputnikmusic Live At The Royal Albert Hall (Vinyl, LP, Album) at Discogs
Επαρχία Σιλίστρα

Η Επαρχία Σιλίστρα αποτελεί μια από τις 28 επαρχίες της Βουλγαρίας και μία από τις 8 που συνορεύουν με τη Ρουμανία. Πήρε το όνομα της από την πρωτεύουσα της, τη Σιλίστρα. Σε επίσημη απογραφή του Φεβρουάριου του 2011 αριθμούσε 119.474 κατοίκους και σε εκτιμήσεις του 2015 αριθμούσε 114.670 κατοίκους. Η επαρχία διαιρείται σε 5 δήμους. Η επαρχία είναι μια παραδοσιακά αγροτική, κυρίως λόγω του γόνιμου εδάφους της και είναι γνωστή για το πλήθος των πελεκάνων της και το κονιάκ βερίκοκου της.

 Ο συνολικός πληθυσμός της επαρχίας ανερχόταν στα 142.000 άτομα σύμφωνα με απογραφή του 2001, εκ των οποίων το 49,7% ήταν άνδρες και το 50,3% γυναίκες. Στα τέλη του 2009, ο πληθυσμός της επαρχίας, που ανακοινώθηκε από το Βουλγαρικό Εθνικό Στατιστικό Ινστιτούτο, αριθμούσε 127.659 άτομα εκ των οποίων το 25.6% ήταν κάτοικοι ηλικίας άνω των 60 ετών. Εθνοτικές ομάδες (απογραφή του 2011): Προσδιορίστηκαν: 111.590 άτομα: Βούλγαροι: 64.050 (57,4%) Τούρκοι: 40.272 (36,09%) Ρομά: 5.697 (5,11%) Άλλοι και απροσδιόριστοι: 1.571 (1,41%)Άλλα 7.884 άτομα στην επαρχία δεν δήλωσαν την εθνοτική τους ομάδα στην απογραφή του 2011. Θρησκευτική προσήλωση στην επαρχία σύμφωνα με την απογραφή του 2001: